Komisijas ziņojums piemērojot Padomes direktīvu 99/36/EK par pārvietojamām spiediena iekārtām dalībvalstīs /* COM/2005/0415 galīgā redakcija */





Briselē, 9.9.2005 COM(2005) 415 galīgā redakcija KOMISIJAS ZIŅOJUMS PIEMĒROJOT PADOMES DIREKTĪVU 99/36/EK PAR PĀRVIETOJAMĀM SPIEDIENA IEKĀRTĀM DALĪBVALSTĪS SATURS 1. DIREKTĪVA 99/36/EK 3 2. DIREKTĪVAS 99/36/EK 4. PANTS 4 3. Direktīvas 4. PANTA piemērošana DALĪBVALSTĪS 4 4. Direktīvas 4. PANTA īstenošana DALĪBVALSTĪS 4 5. SECINĀJUMI UN IETEIKUMI 5 PIELIKUMS: KOPSAVILKUMS DIREKTĪVAS 99/36/EK 4. PANTA PIEMĒROŠANAI UN īSTENOšANAI DALĪBVALSTĪS 6 KOMISIJAS ZIŅOJUMS PIEMĒROJOT PADOMES DIREKTĪVU 99/36/EK PAR PĀRVIETOJAMĀM SPIEDIENA IEKĀRTĀM DALĪBVALSTĪS 1. DIREKTĪVA 99/36/EK Padomes 1999. gada 29. aprīļa Direktīva 99/36/EK[1] par pārvietojamām spiediena iekārtām ar grozījumiem[2] ir dokuments saskaņā ar „jauno pieeju”, kas paredzēta šādu iekārtu sertifikācijas reglamentēšanai. Šīs direktīvas nolūks ir palielināt pārvietojamu spiediena iekārtu drošību bīstamu preču iekšzemes pārvadājumos un nodrošināt šādu iekārtu brīvu pārvietošanu Kopienā, ieskaitot to laišanu tirgū un pastāvīgu lietošanu. Direktīvas 99/36/EK IV un V pielikums nosaka īpašu sertifikācijas procedūru jaunām un esošām iekārtām un tie aptver: - atbilstības novērtējumu jaunām pārvietojamām spiediena iekārtām; - atbilstības atkārtotu novērtējumu un periodiskas pārbaudes esošajām pārvietojamām spiediena iekārtām. Direktīva arī nosaka, ka tikai īpašas, valsts kompetentu iestāžu akreditētas inspekcijas saskaņā ar šīm sertifikācijas procedūrām ir tiesīgas sertificēt iekārtas. Parasti atbilstības novērtējumu un atkārtotu novērtējumu jāveic pilnvarotai iestādei . Tomēr atbilstības novērtējumu un periodiskas pārbaudes jaunas iekārtas laišanai konkrētas dalībvalsts valsts tirgū var veikt arī apstiprināta iestāde . Šīs direktīvas I, II un III pielikumā ir noteikti obligātie nosacījumi, kurus jāizpilda izziņotām un apstiprinātām iestādēm. Direktīvas VII pielikumā noteikts, ka iekārtām jāpievieno īpaša pi zīme , kas apstiprinātu tās sertifikāciju. Dalībvalstīm vajadzēja pieņemt un publicēt vietējos tiesību aktus ne vēlāk kā līdz 2000. gada 1. decembrim. Tām arī vajadzēja pieņemt noteikumus šīs direktīvas ieviešanai ne vēlāk kā līdz 2001. gada 1. jūlijam, taču atsevišķām iekārtām šis termiņš tika pagarināts. Spiediena tvertnēm, balonu sekcijām un cisternām direktīvas ieviešanas termiņš ar Komisijas 2003. gada 18. jūlija lēmumu[3] tika pārcelts uz 2005. gada 1. jūliju. 2. DIREKTĪVAS 99/36/EK 4. PANTS Direktīvas 99/36/EK 4. pantā paredzēti īpaši noteikumi pārvietojamu spiediena iekārtu laišanai konkrētas dalībvalsts iekšējā tirgū . Saskaņā ar 4. pantu dalībvalsts savā teritorijā var atļaut tādu tvertņu laišanu tirgū, pārvietošanu un izmantošanu, kuru atbilstību ir novērtējusi apstiprināta iestāde . Direktīvas 4. panta 5. punktā paredzēts, ka Komisijai jāuzrauga un jānovērtē 4. panta sekas sākot no 2004. gada 1. jūlija, un par to jāziņo Padomei un Eiropas Parlamentam. Šim nolūkam dalībvalstīs 2004. gada jūlijā tika veikts apsekojums. Dalībvalstis aicināja informēt Komisiju par 4. panta piemērošanu un īstenošanu to teritorijās. Pieprasīto informāciju sniedza visas dalībvalstis, atskaitot Grieķiju. Apsekojumā galvenie bija divi jautājumi attiecībā uz 4. panta piemērošanu un ieviešanu. 1. „Vai jūs [dalībvalsts] savā teritorijā atļaujat tādu tvertņu laišanu tirgū, pārvietošanu un izmantošanu, kuru atbilstību ir novērtējusi apstiprināta iestāde , kā paredzēts 4. panta 1. punktā? Ja atbilde ir pozitīva, lūdzu, sniedziet atsauci uz attiecīgo pantu jūsu tiesību aktos, norādot, kādus atbilstības novērtēšanas moduļus šīs apstiprinātās iestādes izmanto, ja tie visi nav 4. panta 4. punktā uzskaitītie moduļi.” 2. „Vai kāda iestāde ir lūgusi atļauju atzīt to par apstiprinātu iestādi, kas varētu laist tirgū minētās tvertnes? Cik no šīm iestādēm ir ieguvušas šim nolūkam atbilstošo apstiprinājumu?” Dalībvalstu atbildes uz šiem jautājumiem ir apkopotas šā ziņojuma pielikumā. 3. DIREKTĪVAS 4. PANTA PIEMĒROŠANA DALĪBVALSTĪS Atbildes uz 1. jautājumu lecina, ka daudzas dalībvalstis nav izmantojušas 4. pantā sniegtās iespējas. 10 dalībvalstis (Beļģija, Francija, Īrija, Itālija, Lietuva, Ungārija, Malta, Nīderlande, Slovēnija un Apvienotā Karaliste) ir izvēlējušās izmantot šo iespēju. Tomēr 14 dalībvalstis nolēma to neizmantot (Grieķija neatbildēja). 4. DIREKTĪVAS 4. PANTA ĪSTENOŠANA DALĪBVALSTĪS Atbildes uz 2. jautājumu liecina, ka 4. panta ieviešanas praktiskā īstenošana gandrīz nav uzsākta. Ja 10 dalībvalstis nolēma izmantot 4. panta radīto iespēju, tad tikai Lietuva, Ungārija un Slovēnija bija saņēmušas pieteikumus atsevišķu apstiprinātu iestāžu atzīšanai. Tomēr neviens no pieteikumu iesniedzējiem vēl nav saņēmis apstiprinājumu. 5. SECINĀJUMI UN IETEIKUMI Lielākais vairums dalībvalstu izlēma savos tiesību aktos neizmantot Direktīvas 99/36/EK 4. pantā piedāvātās iespējas. Citiem vārdiem sakot, vairākums dalībvalstu neļauj apstiprinātām iestādēm veikt atbilstības novērtējumu pārvietojamām spiediena iekārtām, kas paredzētas laišanai to vietējā tirgū. Turklāt, arī tajās dalībvalstīs, kas izmantojušas 4. pantā paredzētās iespējas, tā praktiskā īstenošana būtībā vēl nav sākusies. Vienīgi Lietuvā, Ungārijā un Slovēnijā izskatīšanai ir iesniegti priekšlikumi par apstiprinātu iestāžu atzīšanu, taču līdz šim neviena iestāde nav atzīta. Ievērojot to, ka direktīvas izpilde līdz 2005. gada 1. jūlijam joprojām ir tikai daļēja, direktīvas galīgie slēdzieni un rekomendācijas par 4. pantu jāņem vērā tikai pēc šīs dienas, proti, pēc tam, kad direktīva būs tieši piemērojama visām pārvietojamām spiediena iekārtām (ieskaitot spiediena tvertnes, balonu sekcijas un cisternas). Pie šā jautājuma Komisija atgriezīsies, kad dalībvalstis būs ieguvušas pieredzi, pilnībā pielietojot direktīvu. PIELIKUMS APKOPOJUMS DIREKTĪVAS 99/36/EK 4. PANTA PIEMĒROŠANAI UN ĪSTENOŠANAI DALĪBVALSTĪS DALĪBVALSTIS | Atbilde uz 1. jautājumu | Atbilde uz 2. jatājumu | BEĻĢIJA | JĀ | NĒ | ČEHIJA | NĒ | NĒ | DĀNIJA | NĒ | NĒ | VĀCIJA | NĒ | NĒ | IGAUNIJA | NĒ | NĒ | GRIEĶIJA | - | - | SPĀNIJA | NĒ | NĒ | FRANCIJA | JĀ | NĒ | ĪRIJA | JĀ | NĒ | ITĀLIJA | JĀ | NĒ | KIPRA | NĒ | NĒ | LATVIJA | NĒ | NĒ | LIETUVA | JĀ | JĀ (vēl neviena nav apstiprināta) | LUKSEMBURGA | NĒ | NĒ | UNGĀRIJA | JĀ | JĀ (vēl neviena nav apstiprināta) | MALTA | JĀ | NĒ | NĪDERLANDE | JĀ | NĒ | AUSTRIJA | NĒ | NĒ | POLIJA | NĒ | NĒ | PORTUGĀLE | NĒ | NĒ | SLOVĒNIJA | JĀ | JĀ (vēl neviena nav apstiprināta) | SLOVĀKIJA | NĒ | NĒ | SOMIJA | NĒ | NĒ | ZVIEDRIJA | NĒ | NĒ | APVIENOTĀ KARALISTE | JĀ | NĒ | [1] OJ L 138, 01.06.1999, 20. lpp. [2] Lai pielāgotu Direktīvas 99/36/EK Pielikumus tehniskajiem sasniegumiem, tā grozīta ar Komisijas 2001. gada 4. janvāra Direktīvu 2001/2/EK (OV L 5, 10.01.2001., 4. lpp.) un ar Komisijas 2002. gada 6. jūnija Direktīvu 2002/50/EK (OV L 149, 07.06.2002., 28. lpp.). [3] OV L 183, 22.07.2003., 45. lpp.